CELEX: 32018R1793
Language: hu
Date: 2018-11-20 00:00:00
Title: A Bizottság (EU) 2018/1793 rendelete (2018. november 20.) a 110/2008/EK rendelet III. mellékletébe bejegyzett egyik szeszes ital földrajzi árujelzőjének műszaki dokumentációját érintő, annak főbb előírásai változását eredményező módosítás jóváhagyásáról („Ron de Guatemala” [FÁ])

21.11.2018   
               
               
                  HU
               
               
                  Az Európai Unió Hivatalos Lapja
               
               
                  L 294/1
               
            
         A BIZOTTSÁG (EU) 2018/1793 RENDELETE
         (2018. november 20.)
         a 110/2008/EK rendelet III. mellékletébe bejegyzett egyik szeszes ital földrajzi árujelzőjének műszaki dokumentációját érintő, annak főbb előírásai változását eredményező módosítás jóváhagyásáról („Ron de Guatemala” [FÁ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EGK tanácsi rendelet hatályon kívül helyezéséről szóló, 2008. január 15-i 110/2008/EK európai parlamenti és a tanácsi rendeletre (1) és különösen annak 17. cikke (8) bekezdésére és 21. cikkére,
         mivel:
         
                     (1)
                  
                  
                     A Bizottság a 110/2008/EK rendelet 17. cikke (5) bekezdésének megfelelően megvizsgálta az „Asociación Nacional de Fabricantes de Alcoholes y Licores (ANFAL)” vállalat kérelmét, amely a 110/2008/EK rendelet (2) alapján bejegyzett „Ron de Guatemala” földrajzi árujelző műszaki dokumentációját érintő módosítás jóváhagyására irányul.
                  
               
                     (2)
                  
                  
                     Miután megállapította, hogy a kérelem megfelel a 110/2008/EK rendeletnek, a Bizottság a módosítás iránti kérelmet (3) az említett rendelet 17. cikkének (6) bekezdése alapján közzétette az Európai Unió Hivatalos Lapjában.
                  
               
                     (3)
                  
                  
                     A Bizottsághoz nem érkezett a 110/2008/EK rendelet 17. cikkének (7) bekezdése szerinti kifogás, ezért a műszaki dokumentáció módosítását a 110/2008/EK rendelet 17. cikke (8) bekezdésének megfelelően jóvá kell hagyni.
                  
               
                     (4)
                  
                  
                     Az e rendeletben előírt intézkedések összhangban vannak a szeszes italokkal foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A „Ron de Guatemala” (FÁ) elnevezéshez kapcsolódó műszaki dokumentációnak az Európai Unió Hivatalos Lapjában közzétett módosítása jóváhagyásra kerül.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. november 20-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 39., 2008.2.13., 16. o.
         
         
            (2)  A Bizottság 97/2014/EU rendelete (2014. február 3.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet III. mellékletének módosításáról (HL L 33., 2014.2.4., 1. o.).
         
            (3)  HL C 317., 2017.9.23., 6. o.